CELEX: 32015D0130
Language: ro
Date: 2015-01-26 00:00:00
Title: Decizia de punere în aplicare (UE) 2015/130 a Comisiei din 26 ianuarie 2015 de autorizare a unor laboratoare din China pentru a efectua teste serologice de control al eficienței vaccinurilor antirabice [notificată cu numărul C(2015) 279]  Text cu relevanță pentru SEE

28.1.2015   
            
            
               RO
            
            
               Jurnalul Oficial al Uniunii Europene
            
            
               L 21/20
            
         DECIZIA DE PUNERE ÎN APLICARE (UE) 2015/130 A COMISIEI
   din 26 ianuarie 2015
   de autorizare a unor laboratoare din China pentru a efectua teste serologice de control al eficienței vaccinurilor antirabice
   
      
         [notificată cu numărul C(2015) 279]
      
   
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia 2000/258/CE a Consiliului din 20 martie 2000 privind desemnarea unui institut specific responsabil cu stabilirea criteriilor necesare pentru standardizarea testelor serologice de control al eficacității vaccinurilor antirabice (1), în special articolul 3 alineatul (2),
   întrucât:
   
               (1)
            
            
               Decizia 2000/258/CE desemnează Agence française de sécurité sanitaire des aliments (AFSSA) din Nancy, Franța (care face parte, începând cu 1 iulie 2010, din Agence nationale de sécurité sanitaire de l'alimentation, de l'environnement et du travail, ANSES), ca institut specific responsabil pentru stabilirea criteriilor necesare pentru standardizarea testelor serologice de control al eficacității vaccinurilor antirabice.
            
         
               (2)
            
            
               Decizia respectivă prevede că ANSES trebuie să documenteze evaluarea laboratoarelor din țările terțe care au depus o cerere pentru a efectua teste serologice de control al eficacității vaccinurilor antirabice.
            
         
               (3)
            
            
               Autoritatea competentă din China a depus o cerere de aprobare a Diagnostic Laboratory for Rabies and Wildlife Associated Zoonoses (DLR) (laboratorul de diagnosticare a rabiei și a zoonozelor asociate vieții sălbatice) din cadrul Veterinary Research Institute (Institutul de Cercetare Veterinară) din Changchun și a Laboratory of Epidemiology (laboratorul de epidemiologie) din cadrul Military Veterinary Research Institute (Institutul Militar de Cercetare Veterinară) din Changchun, cerere sprijinită de un raport de evaluare favorabil întocmit la 15 septembrie 2014 de ANSES pentru laboratoarele menționate.
            
         
               (4)
            
            
               Prin urmare, laboratoarele în cauză ar trebui să fie autorizate să efectueze teste serologice de control al eficacității vaccinurilor antirabice la câini, pisici și dihori domestici.
            
         
               (5)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   În conformitate cu articolul 3 alineatul (2) din Decizia 2000/258/CE, următoarele laboratoare sunt autorizate să efectueze teste serologice de control al eficacității vaccinurilor antirabice la câini, pisici și dihori domestici:
   
               (a)
            
            
               
                           Diagnostic Laboratory for Rabies and Wildlife Associated Zoonoses (DLR)
                        
                     
                           Changchun Veterinary Research Institute (CVRI)
                        
                     
                           Chinese Academy of Agricultural Sciences (CAAS)
                        
                     
                           666 Liuying West Rd,
                        
                     
                           Jingyue Economic Development Zone,
                        
                     
                           Changchun 130122
                        
                     
                           China
                        
                     
         
               (b)
            
            
               
                           Laboratory of Epidemiology
                        
                     
                           Military Veterinary Research Institute,
                        
                     
                           Academy of Military Medical Sciences
                        
                     
                           666 Liuying West Rd, Jingyue Economic Development District
                        
                     
                           Changchun 130122
                        
                     
                           China
                        
                     
         Articolul 2
   Prezenta decizie se aplică de la 1 februarie 2015.
   Articolul 3
   Prezenta decizie se adresează statelor membre.
   
      Adoptată la Bruxelles, 26 ianuarie 2015.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 79, 30.3.2000, p. 40.